**Σχέδιο Μαθήματος**

**Μάθημα:** Ιστορία του Αρχαίου Κόσμου

**Ενότητα:** Οι Αρχαίοι Έλληνες-Ελληνική προϊστορία (σελ. 56-75)

**Τίτλος:** 1.2 Ο μυκηναϊκός πολιτισμός (σελ. 65-75)

**Τάξη:** Ά Λυκείου

**Χρόνος:** 45 λεπτά

**Μέθοδος:** Ανακαλυπτική/διερευνητική/διαλογική/συνεργατική μάθηση

**Μέσα και υλικά:**

* Διδακτικό Εγχειρίδιο «Ιστορία του Αρχαίου Κόσμου», Α΄Λυκείου-Γενικής παιδείας, ΟΕΔΒ.
* Πίνακας
* Βιντεοπροβολέας και ηλεκτρονικός υπολογιστής
* Παρουσίαση της ενότητας μέσω των ΚΣ σε PowerPoint
* Φυλλάδιο/σετ ΚΣ με οργανόγραμμα, χάρτη, διαγραμματικό του μαθήματος (βασικά σημεία ενότητας) και με εικόνες
* Φυλλάδιο μικρής-σύντομης αξιολόγησης
* Φυλλάδιο για ομαδική εργασία
* Βοηθητικό φυλλάδιο για τέλεση ομαδικής εργασίας

**Ειδικοί στόχοι:**

**Οι μαθητές:**

1. Να κατανοηθεί το περιεχόμενο της ιστορικής ενότητας.
2. Να συμμετέχουν/εμπλακούν ενεργά κατά τη διάρκεια του μαθήματος.
3. Να είναι σε θέση να απαντήσουν προφορικά γνωσιολογικές ερωτήσεις ενός σκέλους σχετικά με την υπό επεξεργασία ιστορική ενότητα.
4. Να είναι σε θέση να απαντήσουν προφορικά γνωσιολογικές ερωτήσεις με δύο σκέλη σχετικά με την υπό επεξεργασία ιστορική ενότητα.
5. Να καταγράφουν βασικά σημεία της υπό επεξεργασίας ιστορικής ενότητας.
6. Να παρατηρούν και να περιγράφουν ενδεικτικές εικόνες του μυκηναϊκού πολιτισμού ως πηγή πληροφοριών.
7. Να επιλέξουν κυκλώνοντας τη σωστή απάντηση σε ερωτήσεις κατανόησης.
8. Να συμπληρώνουν την ιεραρχική πυραμίδα των μυκηναίων.
9. Να είναι σε θέση να εξάγουν συμπεράσματα για τις διαφορές μεταξύ μινωικού και μυκηναϊκού πολιτισμού.
10. Να είναι σε θέση γραπτώς να αναφέρουν τα βασικά συστατικά του μυκηναϊκού ανακτόρου.
11. Να εκθέτουν γραπτώς την ιστορική τους γνώση μέσω κυρίως της ιστορικής αφήγησης.
12. Να γνωρίσουν τη σημασία της αποκρυπτογράφησης της Γραμμικής Β για την κατανόηση του μυκηναϊκού κόσμου.
13. Να συνεργαστούν με τους συμμαθητές τους στην ίδια ομάδα για την μεταγραφή προτάσεων από την ελληνική στη Γραμμική Β.
14. Να καλλιεργήσουν δεξιότητες συνεργατικής μάθησης.
15. Να χρησιμοποιούν παραγωγικά τη σύγχρονη τεχνολογία στη μελέτη και την προβολή του ιστορικού παρελθόντος.